CELEX: 62020CN0122
Language: mt
Date: 2020-02-21 00:00:00
Title: Kawża C-122/20 P: Appell ippreżentat fil-21 ta’ Frar 2020 minn Bruno Gollnisch mid-digriet mogħti mill-Qorti Ġenerali (Il-Ħames Awla) fl-10 ta’ Diċembru 2019 fil-Kawża T-319/19, Bruno Gollnisch vs Il-Parlament Ewropew

25.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/6
            
         
      Appell ippreżentat fil-21 ta’ Frar 2020 minn Bruno Gollnisch mid-digriet mogħti mill-Qorti Ġenerali (Il-Ħames Awla) fl-10 ta’ Diċembru 2019 fil-Kawża T-319/19, Bruno Gollnisch vs Il-Parlament Ewropew
      (Kawża C-122/20 P)
      (2020/C 175/06)
      Lingwa tal-kawża: il-Franċiż
      
         Partijiet
      
      
         Appellant: Bruno Gollnisch (rappreżentant: B. Bonnefoy-Claudet, avukat)
      
         Parti oħra fil-proċedura: Il-Parlament Ewropew
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tannulla d-digriet mogħti fl-10 ta’ Diċembru 2019 mill-Qorti Ġenerali tal-Unjoni Ewropea taħt ir-referenza Kawża T-319/19;
               
            
                  —
               
               
                  tibgħat lura l-kawża quddiem il-Qorti Ġenerali tal-Unjoni Ewropea sabiex terġa’ taqtagħha mill-ġdid;
               
            
                  —
               
               
                  tagħtih ukoll is-somma ta’ EUR 5 000 għall-ispejjeż ta’ proċedura sostnuti għal dan l-appell;
               
            tikkundanna lill-Parlament Ewropew għall-ispejjeż. Jekk il-Qorti tal-Ġustizzja tqis li għandha biżżejjed informazzjoni, ir-rikorrent jitlob barra minn hekk li l-Qorti tal-Ġustizzja jogħġobha:
      
                  —
               
               
                  tinvoka t-tilwima fil-mertu;
               
            
                  —
               
               
                  tannulla d-deċiżjoni tal-Uffiċċju tal-Parlament Ewropew tal-10 ta’ Diċembru 2018 li temenda l-miżuri ta’ applikazzjoni tal-Istatut tad-Deputati tal-Parlament Ewropew;
               
            
                  —
               
               
                  tilqa’ t-talbiet tal-appellant fl-ewwel istanza, mingħajr preġudizzju għat-talbiet intiżi kontra d-digriet appellat;
               
            
                  —
               
               
                  tikkundanna lill-Parlament Ewropew għall-ispejjeż kollha.
               
            
         Aggravji u argumenti prinċipali
      
      Id-digriet huwa kkonstestat sa fejn ikkunsidra b’mod mhux xieraq li d-deċiżjoni kkontestata ma kinitx tikkonċerna individwalment lill-appellant, li wara l-ilment tiegħu tas-27 ta’ Frar 2019 ma kinitx tikkostitwixxi proċedura prekontenzjuża, u li fl-assenza tat-teħid inkunsiderazzjoni tagħha t-termini tar-rikors kontenzjuż kellhom jiġu kkunsidrati bħala li skadew.